НАЧАЛНО УЧИЛИЩЕ „ИВАН ВАЗОВ” – ВРАЦА

🖂 бул.”Демокрация”, 32; 🕿 092/626276; e-mail: vazov.ivan.vr@abv.bg

ЗАПОВЕД

№ 820–80/08.11.2021 г.

На основание чл.259, ал.1, чл. 115а, ал. 1 и чл. 177, ал. 3 от Закона за предучилищното и училищното образование, чл. 193, ал. 1от Наредбата за приобщаващото образование, чл. 3, ал. 4 и чл. 40а, ал. 1 от Наредбата за организация на дейностите в училищното образование и във връзка със Заповед № РД-01-890/03.11.2021 г. на министъра на здравеопазването, Заповед № РД 09-4201/05.11.2021 г. на министъра на образованието и науката

НАРЕЖДАМ:

1.Учениците в НУ „Иван Вазов“ – Враца от I - IV клас да се обучават от

разстояние в електронна среда, считано **от 08.11.2021 г.** доотмяна на въведените със Заповед № РД-01-890/03.11.2021 година на министъра на здравеопазването временни противоепидемични мерки на територията на Република България.

2.За паралелките, в които поне 50 % от родителите на учениците писмено са

декларирали съгласие за тестване на учениците два пъти седмично с неинвазивни антигенни тестове или са представили валидни документи за преболедуване на COVID-19 **се възстановява присъственото обучение,** когато за тях са изпълнениусловията по т. 20, буква „а“ от Заповед № РД-01-890/03.11.2021 г. на министъра на здравеопазването, която гласи: създадена е организация за провеждане на място в училище на изследване за COVID 19 с бързи антигенни тестове два пъти в седмицата /понеделник и четвъртък/ на учениците от съответните класове /които провеждат присъствено обучение/ и на педагогическия и непедагогическия персонал, който участва в провеждане на присъственото обучение, с изключение на тези, които разполагат с валидни документи за ваксинация, преболедуване или изследване.

3.Графиците на учебния процес и седмичното разписание за обучението от

разстояние в електронна среда, общата и допълнителната подкрепа на ресурсния учител, логопеда и психолога остават непроменени и са приложения към Заповед № 812-72/22.10.2021 г. на директора на училището, достъпни на електронната страница на НУ „Иван Вазов“ – Враца.

4.Заповедта да бъдe публикувана на електронната страница на училището и с нейното съдържание да бъдат запознати родителите на учениците по установените канали за комуникация между класния ръководител и родителите.

Контрол по изпълнение на заповедта възлагам на Таня Георгиева – заместник-директор.

Заповедта да се доведе до знанието на всички педагогически специалисти срещу подпис за сведение и изпълнение.

